Kamu bisa jelasin ke aku soal Musiyum Rumah Kelahiran Buya Hamka dalam bahasa jawa?

Musiyum Rumah Kelahiran Buya Hamka inggih punika musiyum ingkang dumunung ing kiwa-tengené tlaga Maninjau, papanipun ing nagari Sungai Batang, kacamatan Tanjung Raya, kabupatèn Agam, Sumatera Barat. Museum punika wiwit kabangun nalika taun 2000 saha dipunremikaken nalika taun 2001 déning Gubernur Sumatera Barat nalika samanten, Zainal Bakar. jumbuh kaliyan namanipun, musiyum punika mligikaken dhumateng koléksi barang-barang Buya Hamka, ingkang bangunanipun minangka griya Hamka dipunlairaken.

Musiyum Rumah Kelahiran Buya Hamka dumunung ing papan ingkang inggilipun antawis 5 mèter saking margi ageng. Museum ngadhep ing sisih kilén utawi tlaga Maninjau. Museum punika gadhah wujud arsitèktur ingkang sami kaliyan  Rumah Gadang kanthi payon gonjong saha rerenggan ukiran Minang.

Museum punika wiwit dipunbikak tabuh 8.00 dumugi 15.00 WIB. Saking kathahing pangunjung musiyum, kathah ingkang asalipun saking nagara manca, kados ta Malaysia, Singapura, saha Brunei Darussalam.